CELEX: 32007R1068
Language: lt
Date: 2007-09-17 00:00:00
Title: 2007 m. rugsėjo 17 d. Komisijos reglamentas (EB) Nr. 1068/2007, patvirtinantis į saugomų kilmės vietos nuorodų ir saugomų geografinių nuorodų registrą įtraukto pavadinimo esminį specifikacijos pakeitimą ( Queso Nata de Cantabria (SKVN))

18.9.2007   
            
            
               LT
            
            
               Europos Sąjungos oficialusis leidinys
            
            
               L 243/22
            
         
      KOMISIJOS REGLAMENTAS (EB) Nr. 1068/2007
   2007 m. rugsėjo 17 d.
   patvirtinantis į saugomų kilmės vietos nuorodų ir saugomų geografinių nuorodų registrą įtraukto pavadinimo esminį specifikacijos pakeitimą (Queso Nata de Cantabria (SKVN))
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:
   
               (1)
            
            
               Vadovaudamasi Reglamento (EB) Nr. 510/2006 9 straipsnio 1 dalies pirma pastraipa ir taikydama 17 straipsnio 2 dalį, Komisija išnagrinėjo Ispanijos tvirtinti pateiktą saugomos kilmės vietos nuorodos „Queso de Cantabria“, kuri buvo įregistruota Komisijos reglamentu (EB) Nr. 1107/96 (2), specifikacijos pakeitimų paraišką.
            
         
               (2)
            
            
               Pagal Reglamento (EB) Nr. 510/2006 9 straipsnio nuostatas šis pakeitimas yra esminis, todėl Komisija Europos Sąjungos oficialiajame leidinyje
                   (3) paskelbė pakeitimo paraišką, kaip reikalaujama to reglamento 6 straipsnyje. Komisija negavo jokio prieštaravimo pareiškimo pagal Reglamento (EB) Nr. 510/2006 7 straipsnį, todėl šie pakeitimai turi būti patvirtinti,
            
         PRIĖMĖ ŠĮ REGLAMENTĄ:
   1 straipsnis
   Pavadinimo, nurodomo šio reglamento priede, specifikacijos pakeitimas, paskelbtas Europos Sąjungos oficialiajame leidinyje, yra patvirtinamas.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. rugsėjo 17 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 93, 2006 3 31, p. 12. Reglamentas su paskutiniais pakeitimais, padarytais Komisijos reglamentu (EB) Nr. 952/2007 (OL L 210, 2007 8 10, p. 26).
   
      (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 2156/2005 (OL L 342, 2005 12 24, p. 54).
   
      (3)  OL C 288, 2006 11 25, p. 8.
   
      PRIEDAS
      Sutarties I priede išvardyti žmonėms vartoti skirti žemės ūkio produktai
      
                  1.3. klasė
               
               
                  
                     Sūriai
                  
               
            ISPANIJA
      Queso Nata de Cantabria (SKVN)